open-index/open-wikipedia-markdown huggingface dataset:
Tiki Fulwood

**Ramon «Tiki» Fulwood** (født 23. mai 1944 i Philadelphia i Pennsylvania, død 29. oktober 1979) var en USA-amerikansk trommeslager i funk-kollektivet Parliament-Funkadelic. I 1997 blei han innvotert i Rock and Roll Hall of Fame sammen med femten andre medlemmer av kollektivet. Han spilte også ei tid med Miles Davis. 

## Referanser


## Eksterne lenker
* Diskografi på nettstedet Discogs.com; besøkt 20. februar 2016.
Bratvaag-ekspedisjonen

**Bratvaag-ekspedisjonen** ble kjent da den sommeren 1930 oppdaget leirrestene fra Andrées ballongferd i 1897.  De hadde leid selfangeren  MS «Bratvaag» for å drive fangst og forskning i samarbeid med Norges Svalbard- og Ishavsundersøkelser ved Frans Josef Land. Den skulle også (ikke offentliggjort før i 1932) annektere dets vestligste land, Victoriaøya.

## Hendelser
*26.7. Ishavsskuta MS «Bratvaag» av Ålesund forlater Ålesund
*30.7. Skuta ankommer og forlater Tromsø samme dag
*1.8-5.8. Prøvetaking på Hopen, Abeløya og Storøya
*5.8. Ankomst Kvitøya, mye hvalross
*6.8. Oppdager og laster leirrestene fra Andrées ballongferd samt levningene av Salomon August Andrée og Nils Strindberg
*8.8. Drivisen siger innpå, avreise og ankomst Victoriaøya 60&nbsp;km unna
**Et skilt reises med teksten «Victoria Island claimed for Harald M. Leite, Ålesund, Norway. August 8, 1930 ... ».  Leite var en av tre redere som eide MS «Bratvaag».
**Varde bygges hvori plasseres en forseglet flaske med anneksjons-teksten.
**Bygningsmateriell for en 2x3 hytte plasseres inntil.
**Avreise, møter «Terningen» av Tromsø og beretter om funnet
*10.-17.8. Kapp Grant på Frans Josefs land for fangst og undersøkelser. I land på   Zemlja Georga, Kapp Forbes og Kapp Nansen
*17.8-1.9. Hjemtur 
**innom Victoriaøya der hytte og skilt er nedrevet.  
**Oppankring utenfor Kvitøya viser seg umulig. Et helsikes uvær ved Bjørnøya 
**30.8. radiokontakt 120 sjømil nordom Sørøya (Finnmark), og får vite at media-rettighetene er forbeholdt Aftenposten 
**til kais i Hasvik, bordes ved Kvænangen av sjøfly med Gidsken Jakobsen og finsk pilot
**31.8. til kais på Skjervøy
*2.9. Ankomst Tromsø eskortert av kystvaktbåten «Michael Sars». Funnet fraktes til Kysthospitalet
«Terningen» ankom Tromsø 22.8. Flere nyhetsbyrå starter et "kappløp" for å dekke hendelsen. Skuta DS «Isbjørn», forlot Tromsø 27.8. lastet med pressekorps og fotografen Peter Wessel Zapffe med kurs for  MS «Bratvaag». 
*5.9. DS «Isbjørn» ankommer Kvitøya og laster flere leirrester og levningene av Knut Fraenkel som ytterligere issmelting har avdekket. 
*16.9. DS «Isbjørn» tilbake i Tromsø og losser.
*19.9. De tre kister lastet ombord i HMS «Svensksund» (1891) og MS «Bratvaag» følger kortesjen frem til Ålesund
*5.10. Svensksund ankommer Stockholm og tas imot av kongen og hundrevis av båter
Reder Hatle, skipper Eliassen og andreskytter Skjelten ble invitert til sørgehøytideligheten og mottok også kungliga Vasaordenen

## Medlemmer
*Gunnar Horn fra Norges Svalbard- og Ishavsundersøkelser – leder
*Olaf Hanssen – botaniker
*Adolf Sørensen – zoolog
*Peder Eliassen – skipper
*Ole S.Myklebust (Vartdal) – førsteskytter
*Sevrin Skjelten (Brattvåg) – andreskytter
*Nils Lange – maskinist
*Bjarne Ekornaasvaag – maskinassistent
*Hans Laabak – stuert
*Karl Tusvik (Sykkylven), Leif Nedregotten, Magnar Festø, Syver Alvestad, Johan Almestad, Olav Salen (Ålesund), Sigurd Myklebust og Lars Tusvik – fangstmenn

## Referanser


## Eksterne lenker
*  Podcastepisode om Bratvaag-ekspedisjonens funn på Kvitøya i 1930
Larvik Glassverk

**Larvik Glassverk**, tidligere **Laurvig Glasværk**, var et glassverk på Torstrand i Larvik.

Glassverket ble etablert i 1872 av Christian Christiansen, for å dekke forespørselen etter glassflasker til hans eget Laurvigs Ølbryggeri. Mange av arbeiderne ser ut til å ha blitt rekruttert fra Berger Glassverk på Eidsvoll, som ble nedlagt samme år.

Fra starten produserte glassverket kun ølflasker, men produksjonen ble senere utvidet til både vin- mineralvannsflasker.
I 1888 ble glassverket solgt, og et nytt aksjeselskap ble dannet. Grunnet hard konkurranse ble bedriften i 1913 nødt til å gå i samarbeid med Moss Glassverk og Bergen Glasværk. Tilgangen på kull og andre råstoffer ble dårligere de kommende årene, noe som medførte produksjonsstopp og til slutt bedriftens nedleggelse i 1926.

## Noter


## Referanser


## Eksterne lenker
*
Norsk vegansamfunn

**Norsk vegansamfunn** (NVS) er en ideell organisasjon som ble stiftet 30. august 2020. NVS springer ut fra interesseorganisasjonen som ble stiftet 16. desember 2009. NVS ønsker å fremme veganisme og et vegansk livssyn med fokus på dyrenes perspektiv. Det overordnede målet til NVS er et samfunn basert på ikkevold, medfølelse og respekt for alle levende vesener, et samfunn som går bort ifra unødig utnytting, drap og konsum av dyr. Dette medfører omlegging til et vegansk samfunn. Medlemskap er åpent for alle som støtter verdiene til Norsk vegansamfunn.

NVS drives av frivillige og det velges et nytt styre hvert år.
## Historikk
Interesseorganisasjonen Norsk vegansamfunn ble stiftet i 2009. Etter ti år som interesseorganisasjon bestemte et årsmøte og et ekstraordinært årsmøte at organisasjonen skulle stifte et livssynssamfunn og legge ned den daværende interesseorganisasjonen. Alle rettigheter og midler til interesseorganisasjonen ble overført til den nye organisasjonen. 

Interesseorganisasjonen Norsk vegansamfunn sto bak konseptet "Vegansk vår" i Norge, hvor de jobbet for at man skal prøve seg som veganer i en måned. Siden februar 2018 hadde de et samarbeid med HePla, Anima og Nettverk for dyrs frihet om Veganerutfordringen, et lignende konsept, hvor man får veiledning og hjelp til å leve som veganer i 22 dager.

I 2016 fikk Norsk vegansamfunn medhold i klagen mot Forskning.no av Pressens Faglige Utvalg. Forskning.no hadde brutt Vær Varsom-plakaten ved å unnlate å merke uttalelser fra Opplysningskontoret for Meieriprodukter som reklame.

I 2019 fikk Norsk vegansamfunn gjennomslag for at Tine ikke får lov til å kalle seg for Norges mest bærekraftige selskap. Bakgrunnen for dette var at Tine vant en undersøkelse blant forbrukere om hvilket selskap forbrukere oppfatter som mest bærekraftig. Med utgangspunkt i denne undersøkelsen påsto deretter Tine i en reklamekampanje at de *er* Norges mest bærekraftige selskap. Norsk vegansamfunn klagde inn reklamen til forbrukertilsynet og fikk medhold.

## Styreledere og nestledere
#### Livssynssamfunnet
* 2020–: Steffen Tretvoll Althand, leder og Ailo Aasen, nestleder

#### Interesseorganisasjonen
* 2020: Mirjam Kammler, leder og Samuel Rostøl, nestleder
* 2019: Samuel Rostøl, leder og Mirjam Kammler, nestleder og fungerende leder
* 2018: Camilla Moi, leder og Martin Skadal, nestleder
* 2017: Trine Strømme, leder og Jorunn Bonderup, nestleder
* 2016: Kristine Flunes, leder og Jorunn Bonderup, nestleder
* 2015: Marte Munkeli, leder og Thomas Olai Risbøl, fungerende nestleder
* 2014: Marte Munkeli, leder og Linda Mathisen, nestleder
* 2011–2013: Ingen leder, styremedlemmene delte på alle styreoppgavene
* 2010: Kaja Larsen Østerud, leder
* 2009: Jørund Aase Falkenberg, leder

## Referanser


## Eksterne lenker
* Vegansamfunnet
* The Vegan Society (UK)
Øivind Berntzen

**Øivind Tore Berntzen** (født 14. august 1920 på Gjelleråsen i Akershus, død 5. oktober 2011 i Oslo) var en norsk motstandsmann tilknyttet Milorg.

## Bakgrunn
Berntzen var født og vokste opp på Lauvåsen på Gjelleråsen som den yngste i en søskenflokk på syv. Familien bodde nær marka og brukte den flittig, sommer som vinter. Familien var idrettsinteresserte og en av brødrene, Bernt Berntzen, ble norske mester i boksing. Øivind Berntzen var også ansett som et stort langrennstalent, men en eventuell skiløperkarriere ble stoppet av andre verdenskrig. Han gikk på den da nye Høybråten skole, deretter middelskole på Bryn skole, før han tok Treiders Handelsskole.

## Milorg D13131
Bare 19 år gammel ble Berntzen med i skiløperkompaniet. Han deltok ved Brandbu, men returnerte til Oslo og var med på å etablere avdeling D13131 sammen med en vennegjeng. Hovedkvarteret ble «Stengun-hytta», en laftet bu på knapt ti kvadratmeter, navngitt etter den britiske maskinpistolen, Stengun. I dag er hytta markert med en laftegrime og Groruddalen Historielag har reist en stolpe med bilde av medlemmene av D13131. Ved Liastua i bydel Stovner er det laget et eget hjørne med historien om D13131.

Berntzen ble selv arrestert og tilbrakte et år i fengselet i Møllergata 19.

Oslo kommune har utarbeidet en egen DVD beregnet for historieundervisning i barneskolen. I denne DVD-en er Berntzen et av tidsvitnene som forteller sin historie.

## Referanser
Ginger

**Ginger** er et engelsk kvinnenavn og mannsnavn dannet av engelske *ginger*, «ingefær» eller «rødlig». Navnet kan også være en kjæleform av *[[Virginia]]*.

## Utbredelse

|}

*Ginger* har også vært et populært hundenavn i USA.

## Kjente personer med navnet
* Ginger Rogers (1911–1995), amerikansk skuespiller og danser
* Ginger Helgeson-Nielsen (f. 1968), amerikansk tennisspiller
* Geri «Ginger Spice» Halliwell (f. 1972), britisk sanger

* Ginger Baker (f. 1939), engelsk trommeslager

## Annen bruk av navnet
* Engelsk betegnelse på person med rødt hår
* *Ginger Snaps*, amerikansk film fra 2000
* Gingerisme, fordommer mot personer med rødt hår.

## Referanser


## Eksterne lenker
Glenn Goins

**Glen Lamont Goins** (født 2. januar 1954 i Plainfield i New Jersey, død 29. juli 1978 samme sted) var en USA-amerikansk sanger og gitarist. Han var medlem av funk-kollektivet Parliament-Funkadelic, og i 1997 blei han innvotert i Rock and Roll Hall of Fame sammen med femten andre medlemmer av kollektivet. 

Goins spilte først i gruppa *The Bags*, som i 1972 gav ut singelen «It's Heavy»/«Don't Mess With My Baby». 

På Parliament-albumene *Mothership Connection* (1975), *The Clones of Dr. Funkenstein* (1976) og *Funkentelechy vs. the Placebo Syndrome* (1977) har han en framtredende rolle. 

I 1977 forlot han Parliament-Funkadelic på grunn av uenigheter med gruppas leder, George Clinton. Året etter danna han et eget funkband, *Quazar*, sammen med breoren Kevin Goins og trommeslageren Jerome «Bigfoot» Brailey. Glen Goins døde imidlertid av kreft samme høst, bare 24 år gammel.

## Referanser


## Kilder
* Omtale av Goins på nettstedet Georgeclinton.com; besøkt 30. januar 2016.

## Eksterne lenker
*
Bull of the Year

**Bull of the Year** er et norsk jazzband som i henhold til seg selv er et «hardtsvingende og funky rockejazzkvartett med referanser både til Ornette Coleman og AC/DC!». De har i flere år kun vært et liveband med opptredener på blant annet Jazzid, Kongsberg jazzfestival og , men bestemte seg etterhvert å spille inn en plate med egne komposisjoner (av bassisten Vestum). 

## Medlemmer
*Ole Jørgen Bardal – altsaksofon
* Morten Barrikmo Engebretsen – bass- og a-klarinett
* Magne Vestrum – kontrabass
* Pål Hausken – trommer

## Diskografi
* 2009 – *Four Horns* (AIMSoundCity)

## Referanser


## Eksterne lenker
*
Hesteviken glassverk

**Hestvik glassverk** eller **Hesteviken glassverk**, òg kjent som **Gravdal glassverk**, var et foretak som ble oppretta i 1850. Det ble etablert av August Konow og hans sønn Fredrik Ludvig Konow d.e.. De fleste glassblåserne ankom verket 1852-1853 og forlot verket i 1857, noe som må regnes som verkets driftstid.

Verket lå litt nordvest for Gravdal mølle i Laksevåg ved Bergen. Det produserte flasker og kavler, og fra 1853 òg hvitt glass. Glassmester Pedersen leda produksjonen. Det var en egen verksskole knytta til aktiviteten i Hestvika og Gravdal.

## Referanser
Ignacio Elizondo

**Ignacio Elizondo** (født som **Francisco Ignacio Elizondo Villarreal** 9. mars 1766 i Valle de Salinas, Ny-Spania, død 2. september 1813) var en leonesisk rojalistisk general og kommandant i den mexicanske hæren.

Han er nok aller mest kjent for sin strategiske plan i 1811 om å fengsle flere forløpere som kjempet for den meksikanske uavhengighetskrigen på begynnelsen av 1800-tallet, blant Miguel Hidalgo, Ignacio Allende og Juan Aldama. Flere av disse opprørerne ble henrettet kort tid etter at de var blitt tatt til fange.

Ignacio Elizondo begynte på sin militære karriere i 1798, etter å ha blitt utpekt av løytnant Pesquería til å være hans provinsielle militsselskap. To år senere ble han utnevnt til kaptein i Det nye kongedømmet León. 

Elizondo ble etter den mexicanske uavhengighetskrigen lovprist av rojalistene, og selv av kong Fernando VII, som utnevnte ham til en høyere grad innen den rojalistiske hæren. Men gleden varte ikke så altfor lenge, for mens Elizondo prøvde å konvertere en rekke byer i Ny-Spania til realismen, skaffet han seg etter hvert mange fiender, og han ble sterkt hatet av de gjenværende opprørerne som han hadde kjempet imot under uavhengighetskrigen. Han ble drept av en av disse opprørerne i september 1813.
Alexander Kosenkow

**Alexander Kosenkow** (født 1977) er en tysk sprinter, som spesialiserer seg på 100 meter.

## Karriere
Kosenkow har deltatt i flere VM, uten å vinne noen medalje. Han deltok i sitt første VM i 2001, der han løp 200 meter på 20,66, som ikke holdt til å kvalifisere seg videre fra kvartfinalen. Han deltok også i VM i 2002 og 2003, uten å komme til finalen.

Hans første internasjonale medalje fikk han som junior, da han vant bronse på 4 x 100 meter stafett under Junior-EM i friidrett 1995 i Ungarn. Som senior vant han sin første medalje under EM i friidrett 2002 i München, der Tyskland vant bronse på 4 x 100 meter stafett.

I 2004 deltok han i OL i Athen, på 100 meter. Tiden 10,24 holdt til 6.-plass i hans kvartfinaleheat, men han gikk ikke videre. Bedre gikk det i neste OL, i 2008. Her deltok han på 100 meter stafett, sammen Tobias Unger, Till Helmke og Martin Keller. I deres kvalifiseringsheat ble de slått av Jamaica og Canada, men tiden deres på 38,93 var den sjette beste tiden av de 16 lagene som deltok, dermed ble de kvalifisert til finalen. Her løp de på 38,58, og endte på femteplass.

Under EM i friidrett 2010 i Barcelona deltok han på 4 x 100 meter stafett, sammen Tobias Unger, Marius Broening og Martin Keller. Her fikk det tyske laget bronse, bak Russland og Storbritannia. Tiden ble 38,44. Individuelt ble han slått ut i semifinalen på 100 meter, med tiden 10,38.

## Referanser


## Eksterne lenker
* 
* European Athletics - ''Alexander Kosenkow''
Lia (navn)

**Lia** er et kvinnenavn med flere opprinnelser. Det kan være:
* en skandinavisk variant av *[[Li]]*, som er en kortform av navn som begynner eller slutter med *li*.
* en italiensk og portugisisk form av *[[Lea]]*.
* en italiensk kortform av ''Rosalia.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Lia Vissi (f. 1955), kypriotisk sangerinne
* Lia Boysen (f. 1966), svensk skuespiller
* Lia Rejane Mendes Barcellos, brasiliansk musikkterapeut
* Lia Cruz, filippinsk TV-vert
* Lia Ices, sanger og pianist
* Lia Slater, forfatter

## Referanser


## Eksterne lenker
Johann Christoph Bach

**Johann Cristoph Bach** er navnet til flere personer av musikerfamilien Bach:

*Johann Christoph Bach (1642–1703), sønn av Heinrich Bach
*Johann Christoph Bach (1645–1693), Johann Sebastian Bachs onkel (farens tvillingbror)
*Johann Christoph Bach (1671–1721), J.S. Bachs eldste bror
*Johann Christoph Friedrich Bach (1732–1795), den nest yngste av J.S. Bachs fire komponerende sønner
Victoriaøya

:*Artikkelen er om den arktiske  Victoriaøya. Se også [[Victoriaøya (Antarktis)]] og [[Victoriaøya (Canada)]].*

**Victoriaøya** (russisk: Виктория) er ei isdekket øy mellom Svalbard og Frans Josef Land. Den tilhører geologisk sett Svalbard og ligger 60 km øst for Kvitøya. Administrativt tilhører den Arkhangelsk oblast i Russland og ligger 170 km vest for Aleksandra Land.

Øya er lav, og kan i tider med lite is være vanskelig å få øye på. Isbremmen stiger fra nord til sør, og ender i en bratt kant. De siste femti årene har kanten trukket seg 500 meter bakover.

## Historie
Fangstmenn kan ha besøkt øya i varme perioder av den lille istid før 1700. Etter hvert som farvannene ble enklere å navigere, kan båter som drev fangst i de østlige delene av Svalbard ha besøkt øya før 1865.

Første dokumenterte landgang skjedde 20. juli 1898 av Johannes Nilsen og Ludvig Bernard Sebulonsen fra Tromsø som skulle jage hvalross med skuta «Freia». Dagen etter ankom dampyachten «Victoria»  ført av P. W. Nilsen og eid av den engelske arktisvenn Arnold Pike; derav navnet «Victoriaøya»  Flere gjorde landhogg etterhvert, som i 1925 da «Den britiske arktis-ekspedisjonen» med Frank Worsley og islandske *Grettir Algarsson* reiste med skuta «Island» på vei mot Frans Josef Land.

Området var et ingenmannsland inntil den 15. april 1926, da  Sovjetunionen, uten dokumentert landgang, gjorde formelt krav på Frans Josef Land inkludert Victoriaøya som en del av sitt nordområde. Norge leverte offisiell protest 19. desember 1926 og finansierte et par ekspedisjoner inn i området uten å gå i land. Hvalreder Lars Christensen fra Sandefjord utrustet «S/S Torsnes» og «M/C Hvalrossen» for å blant annet annektere øya privat, men isforholdene umuliggjorde landgang. Den amerikanske Louise Boyd utrustet  «Hobby» for å lete etter den forsvunne Roald Amundsen og nådde øya sensommeren 1928 med flyger Hjalmar Riiser-Larsen som leder. Professor Otto Schmidt, som blant annet var på leting etter seks forsvunne fra Umberto Nobiles havari, gikk i land fra den russiske isbryteren «STS Sedov» 19. juli 1929 som første dokumenterte russer. 

6. august 1930 ble Victoriaøya annektert på vegne av Harald M. Leite fra Ålesund, reder av «MK Bratvaag» som ble brukt under Bratvaag-ekspedisjonen, ledet av Gunnar Horn ved Norges Svalbard- og Ishavsundersøkelser. Dette var ikke offisielt, men Leite redegjorde for anneksjonen i et privat brev til Utenriksdepartementet den 16. desember 1930.  På returen fant «Bratvaag» varden nedrevet.

Sovjetunionen annekterte offisielt øya den 29. august 1932 da  Nikolaj Zoebov og kaptein Sergej Popov  på isbryteren «Nikolaj Knipovitsj» plantet flagget på det nordvestlige kapp, som ble kalt Kapp  Knipovich (Мыс Книповича). Hendelsen ble omtalt i Izvestija og rapportert i Bergens Aftenblad 15. september 1932. Samme dag ble historien om den norske 1930-annekteringen offentliggjort i Aftenposten. 

En russisk radio- og overvåkings-stasjon med besetning på seks personer og tilknytning til Dikson, ble etablert på øya den 1. november 1959 og holdt i drift fram til 1. april 1994. Etter 1994 har øya vært ubebodd.

## Referanser


## Eksterne lenker
*
Sigurd Mikal Karoliussen

**Sigurd Mikal Karoliussen** (født 1969) er en norsk filmprodusent, oppvokst i Asker. 

Karoliussen er utdannet ved produsentlinjen på Den Norske Filmskolen hvor han ble uteksaminert fra det første kullet i 2000. Fra tidligere har han en bachelor fra Norges Markedshøyskole (1995) og grunnfag i sosiologi fra Universitetet i Oslo (1996).  

I perioden 1996 til 2011 jobben han innen produksjonsledelse på over 25 filmer: Elling, Buddy, Kvinnen i mitt liv, Uno, Izzat, Vinterland og Blåfjell 2 (m.fl.). I 2007 ble han ansatt som rådgiver med ansvar for spillefilm og TV-serier ved Nordisk Film & TV Fond og deltok i tildeling av støtte til blant annet: Millenium, Max Manus, Broen, Halvbroren, Pagten, De ofrivilliga, Sånger från andra våningen, Låt den rätte komma in, Kunsten at græde i kor, Antichrist, Snabba cash og Kon-Tiki. 

I 2010 startet han opp Moskus Film sammen med Jan Eirik Langoen, og sammen produserte de 'Age of Heroes' (2010) og Reisen til Julestjernen (2012). 

Da Nordisk Film Production Norge startet opp i 2015 ble Karoliussen ansatt som en av produsentene, og i 2016 hadde han premiere på *Magnus* en dokumentarfilm om sjakkspilleren Magnus Carlsen.

Karoliussen har senere arbeidet i Nordisk Film Production med produksjon av tv-seriene *TWIN*’ (2019) for NRK og *Scandinavian Star* (2020) for NRK, DR og SVT.

## Eksterne lenker
*
Svømming under EM i svømmesport 2010 – 50 meter frisvømming menn

Øvelsen **50 meter frisvømming menn** ved EM i svømming 2010 på langbane fant sted 14. og 15. august i Budapest, Ungarn.

## Rekorder

## Forsøksheat
Resultatene var som følger:

## Semifinale
Resultatene var som følger:

## Finale

## Referanser


## Eksterne lenker
* Finaleresultater
Hafslund Glassverk

**Hafslund Glassverk** var et foretak i Sarpsborg som ble etablert i 1862. Etter noen år ble driften stanset. Etter noen års driftsstans ble verket overtatt av Larvik Glassverk i 1873. I 1873 påtok overingeniør i Vegvesenet, Albert Fenger-Krog seg å lede driften, men etter et år gikk han tilbake til en stilling i Vegvesenet.

## Referanser
Antarctic Heritage Trust

**Antarctic Heritage Trust** er en koalisjon mellom Antarctic Heritage Trust (New Zealand) (etablert 1987) og UK Antarctic Heritage Trust (etablert 1993) med formål å fremme kunnskapen om menneskets historie i Antarktis og dens relevans for det moderne samfunnet. Blant oppgavene til Antarctic Heritage Trust er å identifisere, utbedre, bevare og registrere historiske steder og kulturminner i Antarktis i Antarktis.

## Eksterne lenker
*
Louise Boyd

**Louise Arner Boyd** (født 16. september 1887 i San Rafael utenfor San Francisco, død 14. september 1972 i San Francisco) var en amerikansk fotograf og polfarer av indiansk herkomst.

Boyd er kjent for å ha utrustet og deltatt på syv sommerlange ekspedisjoner til Arktis finansiert med familieformuen basert på olje som hun arvet i 1920. Etter å ha turet lenge nådde hun Spitsbergen på et cruiseskip i 1924.  Så traff hun det engelske kongeparet i 1925. Hun  utrustet i 1926 den første tur med skuta «Hobby». Boyd  skjøt mange isbjørn  med venner og var angivelig første kvinne som gikk i land på Frans Josefs land. Slik  ble hun kalt *The lady who tamed the Arctic*. 

Med samme skuta skulle hun i 1928 på nok en forlystelsestur. Men i Tromsø var tidenes redningsaksjon etter Luftskipet «Italia» og den forsvunne Roald Amundsen, så hun dedikerte skuta, ledet av Hjalmar Riiser-Larsen, til dette. Boyd  reiste  tre måneder og 16 100 km mellom Frans Josefs land og Grønlandshavet og var innom Victoriaøya. Hennes foto og filmer ble gitt til American Geographical Society. 

I juli 1931 utrustet hun «Veslekari» med skipper Paul Lillenes, til Øst-Grønland og gratulerte 17. juli 1931 okkupanten Hallvard Devold i Myggbukta. Så vandret de på Jettebreen og badet i Geologfjorden. Ved innløpet til Isfjorden (Grønland) ligger *Miss Boyd Land* og *Louisebreen*, navnsatt av kartograf Lauge Koch. Sponset av American Geographical Society og med Johan Olsen (Ålesund) som skipper, ble det tre nye turer, den første  i 1933. Man ga  værmeldinger via telegraf til Tromsø og kunne med et nytt ekkolodd rapportere hvor storsilda stod. I 1937 fant den tredje turen med et mobilt ekkolodd, en underhavsrygg mellom Bjørnøya og Jan Mayen som fikk navnet *Louise A. Boyd-banken*, også kalt *Boyd Seamount*.  Den fjerde fant sted i 1938, men i 1939 returnerte hun til sin hjemby.

Med sin nære kjennskap til Grønland ble hun under den andre verdenskrig hyret inn av krigsmakten som forbød publisering av hennes manuskript av 1940. I 1941 utrustet hun polarskuta «Effie M. Morrissey» og studerte hvordan polenes magnetisme forstyrret navigasjon for National Bureau of Standards som betalte mannskapet ellers. Resten av krigen jobbet hun i Pentagon.

I 1955 leide hun en DC-4 fløyet av norskamerikaneren Thor Solberg, for å bli den første kvinne som fløy over Nordpolen.

## Premier
* St. Olavs Orden 1928 for assistansen ved letingen etter Roald Amundsen.  Kvinne nr. 3 i verden.
* den franske Æreslegionen 1928 for ditto (lette etter Amundsen)
* Cullum-medaljen 1938 fra American Geographical Society som 2. kvinne i verden
* den svenske Andrée-plaketten
* æresborger av hjembyen San Rafael i California 1939
* Californias vitenskapsakademi. Fellow 1939 og æresmedlem 1949
* U.S. Army's Certificate of Appreciation
* Royal Geographical Societys gullmedalje
* æresdoktor ved flere universitet

## Utgivelser
* *The fiord region of East Greenland* (1935)
* *The Polish Countryside* (1937)
* *The Coast of Northeast Greenland* (1940).  Manuskript hemmeligholdt og publisert i 1948

## Referanser
Act Now

**Act Now** er Strømmestiftelsen sin linje ved skolen Hald Internasjonale Senter som ligger i Mandal. Linjen er et utvekslingsprogram, og studentene på Act Now er både norske ungdommer som søker seg inn på skolen, og ungdom tilknyttet prosjekter drevet av Strømmestiftelsen sine samarbeidsorganisasjoner i andre land som Uganda, Tanzania, Peru og Bolivia.

## Referanser
Svømming under EM i svømmesport 2010 – 100 meter butterfly menn

Øvelsen **100 meter butterfly menn** ved EM i svømming 2010 på langbane fant sted 13. og 14. august i Budapest, Ungarn.

## Finale

## Eksterne lenker
* Finaleresultater
Martin Keller

**Martin Keller** (født 26. september 1986 i Rochlitz) er en tysk sprinter, som spesialiserer seg på 100 meter.  

## Karriere
I Sommer-OL 2008 deltok han på 100 meter stafett, sammen Tobias Unger, Till Helmke og Alexander Kosenkow. I deres kvalifiseringsheat ble de slått av Jamaica og Canada, men tiden deres på 38,93 var den sjette beste tiden av de 16 lagene som deltok, dermed ble de kvalifisert til finalen. Her løp de på 38,58, og endte på femteplass. 

Under EM i friidrett 2010 i Barcelona deltok han på 4 x 100 meter stafett, sammen Tobias Unger, Marius Broening og Alexander Kosenkow. Her fikk det tyske laget bronse, bak Russland og Storbritannia. Tiden ble 38,44.  

## Referanser


## Eksterne lenker
*
Sophies minde (Bergen)

**Sophies minde** er et tidligere lyststed i Kleiven 10, på Kråkenesneset ved Nordåsvannet i Fyllingsdalen bydel i Bergen.

## Gården Kråkenes og lyststedet
Rundt 1740 ble gården Kråkenes ryddet og denne fungerte som husmannsplass under Fjøsanger gård fram til 1809. Notarius publicus i Bergen, Johan Krefting, kjøpte Kråkenes i 1810. Her fikk han oppført et lyststed med et hovedhus i empirestil, i to etasjer og med mansardtak. En marmorplakett på fasaden daterer «Sophies minde» til «den 7de August 1810». Stedet har fått navn etter Kreftings datter, Sophie. Huset er nesten uendret og har blant annet bevart de såkalte engelske skyvevinduene. Eiendommen ble overtatt av arkitekt Frederik Konow Lund i 1933 og lyststedet ble hans bolig fra 1935.

## Fredning
«Kraakenes» ble fredet allerede i 1927. I 2006 ble fredningen utvidet til også å gjelde hageanlegg og eksteriør til uthus, vaskehus og potetkjeller. Uthuset, det såkalte kjellerloftet, skal være bygget på slutten av 1800-tallet. Konow Lund skal også en tid ha brukt kjellerloftet som arkitektkontor. Vaskehuset ble bygget av Konow Lund i 1934. Potetkjellerens datering er usikker, men kan stamme fra den opprinnelige gården Kråkenes.

## Referanser


## Eksterne lenker
* Fredningsvedtak
*
Fletch lever

***Fletch lever*** (originaltittel: *Fletch Lives*) er en amerikansk krimkomedie fra 1989 med Chevy Chase i hovedrollen som journalisten Fletch. Andre sentrale roller spilles av Hal Holbrook, Julianne Phillips og R. Lee Ermey. Regien er ved Michael Ritchie. *Fletch lever* er en oppfølger til *[[Fletch]]*.

Filmen fikk lunken mottakelse av filmkritikerne, men ble en moderat publikumssuksess.

## Handling
Fletch (Checy Chase) arver en gammel tante, og reiser fra Los Angeles til Louisiana for å overta plantasjen Belle Isles. Han havner etterhvert til sengs
med sakføreren som skal overlate ham tantens arv, og problemene starter når han neste morgen finner henne myrdet. Fletch starter egen etterforskning, men havner selv i fengsel. Etter det kortvarige fengselsoppholdet leder etterforskningen ham til en kristen vekkelsesbevegelse som ledes av den predikanten Jimmy Lee Farnsworth (R. Lee Ermey). Fletch oppdager at predikanten bruker tvilsomme metoder under sine store vekkelsesmøter og han blir også kjent med at han ønsker å bygge en kristen opplevelsespark på eiendommen til Fletch. Men eiendommen viser seg også å være ønsket av et firma som driver med kjemikalier.

## Om filmen
Filmen ble innspilt ulike steder i Louisiana, samt noen scener i California.

;Filmkritikerne
*Fletch lever* fikk lunken mottakelse av filmkritikerne, noe som gjenspeiles i at den kun har fått 37 % på Rotten Tomatoes. Den amerikanske filmanmelderen Roger Ebert gav den bare en og en halv av fire stjerner.

VGs anmelder gav den terningkast fire og mente at den var riktig underholdende, til tross for at den hadde en «syltynn historie». Dagbladets anmelder gav den terningkast tre.

;Publikum
Den innbrakte $35,1 millioner på amerikanske kinoer og havnet dermed på en 35.-plass over de mest innbringende filmene i USA i 1989.

## Rollebesetning

## Referanser


## Eksterne lenker
* 

### Filmtrailer
* Filmtrailer  (IMDb)
Arnaud Destatte

**Arnaud Destatte** (født 26. juli 1988 i Uccle) er en belgisk sprinter, som spesialiserer seg på 400 meter.

## Karriere
Destatte ble belgisk mester på 400 meter i 2010, med ny personlig rekord på 46,28. Dette gjorde at han kvalifiserte seg til EM i friidrett 2010 i Barcelona. Her deltok han både individuelt og på stafett. På 400 meter nådde han semifinalen, men kom der på syvendeplass, og ble slått ut. Fire dager senere var han med på stafettlaget som vant bronse på 4 x 400 meter stafett. De fikk tiden 3.02,60, og ble slått av Russland og Storbritannia. De øvrige på laget var Kevin Borlée, Cédric Van Branteghem og Jonathan Borlée.

## Referanser


## Eksterne lenker
* 
* European Athletics - ''Arnaud Destatte''
Jacky Cheung

**Jacky Cheung** (kinesisk: 張學友, pinyin: **Zhang Xueyou**, født 10. juli 1961 i Hongkong) er en kinesisk skuespiller og sanger innen sjangeren cantopop. Hans kinesiske navn er Cheung Hok-Yau (på kantonesisk) eller Zhang Xueyou (på mandarin). Han har deltatt i minst 60 filmer og har sunget et betraktelig antall popmelodier.

Han synger også jazz og i musikaler.

## Referanser


## Eksterne lenker
* 
* 
*
Håvard Moen

:*For ordføreren i [[Holtålen kommune]], se [[Håvard Moen (ordfører)]]*

**Håvard Moen** (født 11. januar 1957 i Namsos) er en norsk fotballspiller som har spilt for Namsos og for Rosenborg Ballklub.
 Han spilte for Rosenborg i 1983 og 1984, og ble toppskårer i 1983 med 8 mål.

## Referanser
Ille bra

**Ille bra** er et kjent og positivt ladet uttrykk (et oksymoron) som opprinnelig stammer fra Østfold. Uttrykket benyttes i blant annet Fredrikstad, Sarpsborg og Moss.

Mediehuset Fredrikstad deler hvert år ut *[[Ille bra-prisen]]*. Prisen er et lokalt kundepleiekonsept med innlagt «Oscar-utdeling» der annonser, annonsører, annonseprodusenter og reklame som fag og område står i fokus.

«Ille bra» er også tittelen på andresporet på Fryd & Gammens album fra 2001, *Bryllup på slottet*.

«Ille Bra Records» er et plateselskap som ble stiftet i Moss (2013) av Jonas Hagmann (Kokk’N’Roll). Plateselskapet drives i dag av Jonas, Andreas Kjærnes (DJ Prince Positive) og Uyi Sellevoll Imafidon 
(DJ DONNAH). Plateselskapet har tidligere gitt ut Ubåt, «Ghetto Media» i 2013. Og Olefunken, «Til Hanne» i 2016.

## Referanser
Pokémon Platinum

***Pokémon: Platinum Version*** er en utvidelse av *[[Pokémon Diamond og Pearl]]*, med nye historie-elementer og flere funksjoner. Blant det nye er Distortion World, omgjorte Pokémon-gymmer og byer, Battle Frontier og Wi-Fi Plaza. Også et kjent nytt event er Arceus. Hovedpokémonen eller maskoten for spillet er Giratina, som du fanger i Distortion World.

## Historie og Features
Historien i *Pokémon Platinum* er ganske lik den i *Diamond* og *Pearl*. Team Galactics leder er ufornøyd med verdenen, og kaller den inkompetent. Han ønsker en verden uten ånder, og prøver å ødelegge den vanlige verdenen for å lage en ny med hjelp av Dialga og Palkia. Dette mislykkes, og han blir kidnappet av Giratina. Spilleren spiller som Lucas eller Dawn.

### Distortion World
Distortion World er et nytt sted i *Pokémon Platinum*, der du kan fange Giratina. Distortion World er en parallell dimensjon til *Pokémon*-verdenen, og er der for å støtte den. Det er et sted der tyngdekraften er ustabil, og alt flyter rundt. Den eneste pokémonen som er der er Giratina, herskeren over stedet. Giratina har evnen til å reise mellom verdenene. I filmen Pokémon: Giratina og himmelkrigeren, prøver den onde Zero å overta kraften til Giratina, for å kunne dra til Distortion World når han ønsker.

### Wi-Fi Plaza
Wi-Fi-Plaza er også et nytt sted i *Pokémon Platinum*. Der er man sammen med andre spillere fra hele verden, spiller minispill og snakker sammen. Man får også et instrument når en entrer stedet som lager lyder. Det finnes flere forskjellige instrumenter, så alle får et ulikt. Inngangen er i kjelleren i alle Poké-sentere og det krever Wi-Fi tilkobling.

### Battle Frontier
Battle Frontier er et sted der en kan slåss for å oppnå BP (Battle Points).

## Tabell over sjeldne pokémon
Dette er en tabell over sjeldne pokémon. Alle er legendariske eller mytiske med unntak av Rotom, som er en vanlig pokémon.

## Se også
**[[Pokémon]]*
* Pokédex
* *[[Pokémon Diamond og Pearl]]*

## Eksterne lenker
* 
* ''Pokémon Diamond'' og ''Pearl''s fullstendige Pokédex
Francisco de Bobadilla

**Francisco de Bobadilla** (født i Bobadilla i Aragón) var en spansk general og koloniadministrator. Han er kjent som general i Den spanske armada da flåten i 1488 under et angrep mot Irland kom opp i en storm som ødela store deler av styrken. 

Bobadilla var medlem av Calatravaordenen og ble i 1499 utnevnt  av kong Ferdinand og dronning Isabella til å etterfølge Christopher Columbus som den andre guvernør over Vest-India, Spanias nye territorier i Amerika. Da han kom til Santo Domingo, Hispaniola i august 1500, opprettholdt de Bobadilla anklagene om vanstyre som var kommet mot Columbus og hans brødre Bartolomeus og Diego og fikk ham sendt tilbake til Spania i lenker.

I 1502 ble han erstattet som guvernør over Hispaniola av Nicolás de Ovando y Cáceres.

Han døde 1. juli 1502 i en orkan som ødela 20 av de 31 skipene i konvoien, inkludert flaggskipet *El Dorado* i Monastredet da de skulle returnere til Spania. Mellom de overlevende skipene var Aguja, det dårligste skipet i konvoien og skipet som fraktet gullet Columbus hadde eid, noe som førte til spekulasjoner om at Columbus på magisk vis hadde skapt stormen som en hevngjerning mot ham.

## Se også
* Liste over visekonger i Ny-Spania
* Ny-Spania

## Referanser


## Eksterne lenker
* Om Bobadilla hos www.biografiasyvidas.com
Teaterforum

**Teaterforum** var et kulturtiltak i Hamar-regionen på 1990-tallet. Teaterforum drev litteratur- og teaterformidling, arrangerte gjestespill i byen, kulturdugnader på torget, drev fast månedlig litterær kafé, arrangerte foredragsrekker og jazzkro med lyrikk. Teaterforum ble etablert i 1990 og engasjerte mange Hedmarkskunstnere i sin virksomhet. Arbeidet ble i hovedsak nedlagt i 1994. Engasjementet fortsatte i mindre format, bl.a gjennom ordningen "Teater for Barn", som regelmessig formidlet gjestespill til fem Hedmarkskommuner.   

Under OL-dagene i 1994 gjennomførte Teaterforum sin egen olympiske gren, *Kvadkvarteret*,  der byens og fylkets kjente menn og kvinner ble oppfordret til å delta i kveding. På sitt mest aktive, sto Teaterforum for gjennomføringen av 62 forskjellige kulturelle begivenheter i Hamar-regionen pr år. Teaterforum var blant annet medprodusent til Laterna magica-forestillingene før og under OL, til teaterhappeninger på Hedmark Kunstnersenter, og hadde oppdrag for Hamar bispedømmeråd, blant annet forestillingen «Det urolige hjerte» til åpningen av Pilgrimsleden i 1997. Teaterforum samarbeidet bl.a med Høgskolen i Hedmark, Hamar Folkebibliotek, Domkirkeodden museum, Hedmark teater.  

Sentrale pådrivere i Teaterforum var Svein Gundersen, Nina Engelund, Karen Høie, Wenche-Britt Hagabakken, Gunn Bergvik, Bodil Skipnes, Olav Skipnes. Anne Bjørg Rød ble etterhvert trukket inn i arrangementene med litteraturformidling. Dette arbeidet førte hun videre i Gravdal bokhandel.

## Referanser


## Eksterne lenker
* Teaterforum på Hamar - et lokalt kulturengasjement
* Bryter grenser
* Vil lage barneteater - mangler scene
* Lyrisk i gågata - Kvadkvarteret
* Innbyr til Middelaldernatt
Bryce Dallas Howard

**Bryce Dallas Howard** (født 1981) er en amerikansk skuespiller. Hun er datter av skuespilleren og filminstruktøren Ron Howard. Hun har vært gift med skuespilleren Seth Gabel siden 2006, og de har en sønn sammen, som ble født i 2007.

Som skuespillerinne er hun sett på som en av de mest lovende i sin generasjon. Hun er mest kjent for å ha hatt roller i *[[Spider-Man 3]]* fra 2007 (som Gwen Stacy, i *[[Terminator Salvation]]* fra 2009 (som Kate Connor og i *[[The Twilight Saga – Eclipse]]* fra 2010 (som Victoria), men har også hatt hovedroller i filmer som *[[The Village]]* fra 2004 og *[[Manderlay]]* fra 2005.

## Filmografi (utvalg)
* : *[[Grinchen]]* – Surprised Who
* : *[[The Village]]* – Ivy Walker
* 2004: *[[Book of Love]]* – Heather
* : *[[Manderlay]]* – Grace Margaret Mulligan
* : *[[As You Like It]]* – Rosalind, Golden Globe-nominasjon
* 2006: *[[Lady in the Water]]* – Story
* : *[[Spider-Man 3]]* – Gwen Stacy
* : *[[The Loss of a Teardrop Diamond]]* – Fisher Willow
* : *[[Terminator Salvation]]* – Kate Connor
* : *[[The Twilight Saga – Eclipse]]* – Victoria
* 2010: *[[Hereafter]]* – Melanie
* : *[[Barnepiken]]* – Hilly Holbrook
* 2011: *[[50/50 (2011)|50/50]]* – Rachael
* : *The Hug* – Susanna
* : *Solemates* – Woman
* 2015: *[[Jurassic World]]* – Claire
* :*[[Jurassic World: Fallen Kingdom]]* – Claire
* : Jurassic World: Dominion – Claire

## Referanser


## Eksterne lenker
* 
* AskMen.com profil
Svartelva

Svartelva kan vise til blant annet:
* Svartelva (Ringerike), elv på Krokskogen i Ringerike kommune
* Svartelva (Hedmark), elv i Stange, Løten og Hamar kommuner
* Svartelva (Gjerstad), elv i Gjerstad kommune
* Svartelva (Bodø), elv i Bodø kommune
* Svartelva (Sunndal), elv i Sunndal kommune
* Svartelva (Kvalsund), elv i Hammerfest kommune
* Svartelva (Tysfjord), elv i Tysfjord kommune
* Svartelva (Stjørdal), elv i Stjørdal kommune
* Svartelva (Namdalseid), elv i Namdalseid kommune
* Svartelva (Indre Fosen), elv i Indre Fosen kommune
Edmir Asani

**Edmir Asani** (født 23. april 1985 i Skopje i Republikken Makedonia) er en norsk fotballspiller.

Han har tidligere spilt for Ullensaker/Kisa, HamKam, Eidsvold Turn, Valdres Fotballklubb, Raufoss Fotball, Lillestrøm Sportsklubb, Bonner SC, Borussia Mönchengladbach og Grindvoll.

I sesongen 2010 var Asani den mestspillende spiller for Hamarkameratene. Han startet samtlige kamper i 2. divisjon, avdeling 4 uten å bli byttet ut. Han skåret det avgjørende målet mot Senja i 6. serierunde. Han ble ikke tilbudt ny kontrakt av Hamarkameratene ved sesongslutt 2013 og forlot derfor klubben. Han skrev deretter under på en kontrakt med Ullensaker/Kisa i april 2014.

## Referanser


## Eksterne lenker
* 
* Spillerprofil hos Fotball.no
* Spillerprofil hos NIFS.no
Svømming under EM i svømmesport 2010 – 200 meter ryggsvømming menn

Øvelsen **200 meter ryggsvømming menn** ved EM i svømming 2010 på langbane fant sted 13. og 14. august i Budapest, Ungarn.

## Finale

## Eksterne lenker
* Finaleresultater
Germania Land

**Germania Land** er en halvøy i Nordøst-Grønland. Den ligger innenfor Nordøst-Grønland biosfærereservat, mellom «Skærfjord» i nord og «Dove Bugt» i sør. Mot vest er halvøya forbundet med innlandsisen ved utløperne «Storstrømmen» og «Kofoed-Hansen-breen».

Geologisk er halvøya en rest av den kaledonske fjellkjede. Etter siste istid trakk isdekket seg så lang tilbake at det i perioden fra omkring 4000 f.Kr. til 1000 e.Kr. var åpent vann mellom Germania Land og innlandet, det såkalte «Storstrømmen-sundet». Dannelsen av isbreene Storstrømmen og Kofoed-Hansen Bræ må derfor å skjedd i den lille istid. Breene er antagelig ustabile.

Navnet ble gitt av Ludvig Mylius-Erichsen, leder for «Danmarks-ekspedisjonen», til minne om dens oppdagelse under den andre tyske nordpolsekspedisjonen i 1869 med skipet «Germania» og som et håndslag til Alfred Wegener, det tyske deltageren i Danmarks-ekspedisjonen. Ekspedisjonen anla sin hovedbase der, i Danmarkshavn.

## Referanser
X (Def Leppard-album)

***X*** er det åttende studioalbumet fra det britiske hard rock-bandet Def Leppard, utgitt i 2002. Dette albumets musikkstil nærmer seg  pop og er ganske utypisk sammenlignet med hard rock-stilen på bandets øvrige utgivelser. Albumet kom på 11.-plass på Billboard 200 i USA og på 14.-plass på UK Albums Chart i  Storbritannia. De fleste sangene ble produsert av Pete Woodruffe sammen med Def Leppard. De resterende sangene ble produsert av enten Marti Frederiksen eller Per Aldeheim og Andreas Carlsson. 

Albumets tittel, *X*, indikerer med romertall at dette er bandets tiende utgivelse. Bandet regner de to samlealbumene *[[Retro Active]]* og ** med i rekken. 

## Sporliste
#«Now» &ndash; 3:59 (Marti Frederiksen, Collen, Elliott, Campbell, Savage, Allen)
#«Unbelievable» &ndash; 3:59 (Per Aldeheim, Andreas Carlsson, Max Martin)
#«You're So Beautiful» &ndash; 3:31 (Frederiksen, Collen, Elliott, Campbell, Savage, Allen)
#«Everyday» &ndash; 3:08 (Frederiksen, Collen, Elliott, Campbell, Savage, Allen)
#«Long, Long Way to Go» &ndash; 4:39 (Wayne Hector, Steve Robson)
#«Four Letter Word» &ndash; 3:08 (Collen, Elliott, Campbell, Savage, Allen)
#«Torn to Shreds» &ndash; 2:57 (Collen, Savage, Elliott, Campbell, Allen)
#«Love Don't Lie» &ndash; 4:46 (Elliott, Collen, Campbell, Savage, Allen)
#«Gravity» &ndash; 2:33 (Collen, Elliott, Pete Woodroffe, Campbell, Savage, Allen)
#«Cry» &ndash; 3:18 (Collen, Elliott, Campbell, Savage, Allen)
#«Girl Like You» &ndash; 2:49 (Campbell, Collen, Elliott, Savage, Allen)
#«Let Me Be the One» &ndash; 3:30 (Elliott, Campbell, Collen, Savage, Allen)
#«Scar» &ndash; 5:00 (Collen, Elliott, Campbell, Savage, Woodroffe, Allen)

## Personell
*Joe Elliott, vokal
*Rick Savage, bass, vokal
*Rick Allen, trommer
*Vivian Campbell, gitar, vokal
*Phil Collen, gitar, vokal

### Andre medvirkende
*Stan Schiller, gitar på «Gravity»
*Eric Carter – keyboard og trommeloop på «Now», «You're So Beautiful» og «Everyday»

## Referanser


## Eksterne lenker
*
Harald Layton

**Harald Layton** (født 22. februar 1957) er en norsk forfatter og har utgitt 4 bøker. Den første boken, *Kald morgen* om "Lance II " forliser  2005  fikk gode anmeldelser med terningkast 6. *Stolt historie fra en støvete perm*  2010. *Vassdalen ulykken : Den siste dagen * 2015. Denne boka ble gitt ut på eget forlag i Gratangen :  Layton Forlag. Den fikk også svært gode anmeldelser og har blitt meget godt mottatt. Den 4.boka : Kald morgen 2.utgave "Lance II" forliser kom ut høsten 2020 med flere kapitler fra første bok. Harald Layton er fra Gratangen i Troms og bor også i småland i Sverige samt i Gran Canaria - Spania.
Road House

**Road House** har flere betydninger:

*Road House, en am. film fra 1989 med Patrick Swayze
*Roadhouse 66, en film fra 1984 med Willem Dafoe
* Road House, a film noir fra 1948 regissert av Jean Negulesco
* Roadhouse, et britisk band
Road House (1989)

***Road House*** er en amerikansk actionthriller fra 1989 regissert av Rowdy Herrington. Filmen handler om en atletisk filosofistudent som jobber som vakt på en voldelig nattklubb i en småby i Missouri. Ting blir alvorlig når han kommer i konflikt med byens mektigste person. Hovedrollen spilles av Patrick Swayze, mens sentrale biroller spilles av Kelly Lynch, Sam Elliott og Ben Gazzara.

*Road House* ble relativt dårlig mottatt av anmelderne, men ble en moderat publikumssuksess. 

I 2006 kom en oppfølger: *Road House 2: Last Call*, som gikk rett på video.

## Handling
James Dalton er en tidligere filosofistudent med sans for zenbuddhisme som blir hyret til å rydde opp i en voldelig nattklubb i en småby i Missouri. Dalton kommer raskt i konflikt med Brad Wesley, som er byens mektigste og rikeste person. Han blir i tillegg romantisk involvert med byens kvinnelige lege, Dr. Elizabeth Clay.

## Om filmen

### Popularitet og økonomi
Filmen innbrakte $30 millioner på amerikanske kinoer og havnet dermed på en 40.-plass over de mest innbringende filmene i USA i 1989. 

Produksjonskostnadene var på mellom $10 og $15 millioner.

### Filmkritikerne
Filmen ble relativt dårlig mottatt av filmkritikerne, noe som gjenspeiles av at den kun har fått 38 % på Rotten Tomatoes. Den amerikanske filmanmelderen Roger Ebert gav den 2,5 av 4 stjerner og skrev følgende: «*"Road House" exists right on the edge between the "good-bad movie" and the merely bad. I hesitate to recommend it, because so much depends on the ironic vision of the viewer. This is not a good movie*».

Både *[[Dagbladet]]* og *[[VG]]* gav den terningkast en, mens *[[Dagsavisen]]* gav den to.

## Rollebesetning

## Referanser


## Eksterne lenker
*
Yeah!

***Yeah!*** er det niende studioalbumet fra det britiske hard rock-bandet Def Leppard, utgitt i 2006. Albumet består av coverlåter fra forskjellige band og artister, blant andre T. Rex, The Kinks, Electric Light Orchestra, Roxy Music og David Bowie. Albumet kom på 16.-plass på Billboard 200 og på 52.-plass på UK Albums Chart i Storbritannia.

## Sporliste
# «20th Century Boy», T. Rex &ndash; 3:41 (Marc Bolan) 
# «Rock On», David Essex &ndash; 2:53 (David Essex)
# «Hanging on the Telephone», The Nerves/Blondie &ndash; 2:23 (Jack Lee)
# «Waterloo Sunset», The Kinks &ndash; 3:38 (Ray Davies)
# «Hellraiser», Sweet &ndash; 3:20 (Mike Chapman, Nicky Chinn)
# «10538 Overture», Electric Light Orchestra &ndash; 4:31 (Jeff Lynne)
# «Street Life», Roxy Music &ndash; 3:26 (Bryan Ferry)
# «Drive-In Saturday», David Bowie &ndash; 4:07 (David Bowie)
# «Little Bit of Love», Free &ndash; 2:34 (Paul Rodgers, Paul Kossoff, Andy Fraser, Simon Kirke)
# «Golden Age of Rock'n'Roll», Mott the Hoople &ndash; 3:28 (Ian Hunter)
# «No Matter What», Badfinger &ndash; 2:57 (Pete Ham)
# «He's Gonna Step on You Again», John Kongos &ndash; 4:05 (John Kongos, Christos Demetriou)
# «Don't Believe a Word», Thin Lizzy &ndash; 2:19 (Phil Lynott)
# «Stay With Me», Faces &ndash; 4:30 (Rod Stewart, Ronnie Wood)

## Personell
*Joe Elliott, vokal, piano, alle instrumenter på «Space Oddity» 
*Phil Collen, gitar, bakgrunnsvokal, vokalist på «Stay with Me» og vokalist og alle instrumenter på «Search and Destroy» 
*Vivian Campbell, gitar, bakgrunnsvokal
*Rick Savage, bass, bakgrunnsvokal, vokalist og alle instrumenter på «Dear Friends»
*Rick Allen, trommer, perkusjon

### Andre medvirkende
*Justin Hawkins, bakgrunnsvokal på «Hell Raiser»
*Marc Danzeisen, trommer og bakgrunnsvokal på «American Girl»

## Referanser


## Eksterne lenker
*
Storm (Elg-album)

***Storm*** er et musikkalbum med Øivind Elgenes, utgitt i 2010.

## Sporliste

# «Morrasola»
# «Storm»
# «Allvei nån»
# «Hurtigruta fra Kirkenes te Bergen»
# «Mennesket gjort nok»
# «Gjørra det eingang te'»
# «Gud – hjælp mæ hjæm»
# «Gal nok»
# «I slekt med måsan»
# «Valsen te' dæm»
Songs from the Sparkle Lounge

***Songs from the Sparkle Lounge*** er det tiende studioalbumet fra det britiske hard rock-bandet Def Leppard, utgitt i april 2008. Det var bandets første album med nyskrevet materiale siden albumet *[[X (Def Leppard-album)|X]]* fra 2002.

## Sporliste
#«Go» &ndash; 3:21 (Collen, Elliott) 
#«Nine Lives» &ndash; 3:32 (Collen, Elliott, McGraw, Savage) 
#«C'mon C'mon» &ndash; 4:09 (Savage) 
#«Love» &ndash; 4:18 (Savage)
#«Tomorrow» &ndash; 3:35 (Collen) 
#«Cruise Control» &ndash; 3:04 (Campbell)
#«Hallucinate» &ndash; 3:17 (Collen)
#«Only the Good Die Young» &ndash; 3:34 (Campbell) 
#«Bad Actress» &ndash; 3:04 (Elliott) 
#«Come Undone» &ndash; 3:33 (Elliott)
#«Gotta Let It Go» &ndash; 3:55 (Campbell)

## Besetning
*Joe Elliott, vokal
*Rick Savage, bass, bakgrunnsvokal, gitar
*Rick Allen, trommer, bakgrunnsvokal
*Phil Collen, gitarer, bakgrunnsvokal
*Vivian Campbell, gitarer, bakgrunnsvokal

### Andre medvirkende
*Tim McGraw, vokal på «Nine Lives»

## Eksterne lenker
*
Harald Heide-Steen jr. (album)

***Harald Heide-Steen jr.*** er et musikkalbum med Harald Heide-Steen jr., utgitt i 1978.

## Sporliste

# «Innledning I»
# «En vennskapsvisitt»
# «5,4, 5,4, 5,2, 6,0, 5,2»
# «En matreserve»
# «Påtrengende teater»
# «Han brant sin båt»
# «I fredens tjeneste I»
# «Trudelutt I»
# «Innledning II»
# «Om sikkerhet i luften»
# «Kordirigenten»
# «Besøk på fabrikken»
# «Utvidet reservasjonsrett»
# «I fredens tjeneste II»
# «17. mai er vi så gla' i»
# «Trudelutt II»

## Eksterne lenker
*